278 घंटों के बाद मलबे से निकाला गया युवक; 12 दिन में 4 तीव्रता वाले 4,700 आफ्टरशॉक आए
turkey- syria earthquake update, death toll, rescue work  तुर्किये और सीरिया में 6 फरवरी को आए भूकंप में मरने वालों की संख्या 44 हजार पार कर गई है।
तुर्किये और सीरिया में 6 फरवरी को आए भूकंप में मरने वालों की संख्या 45 हजार पार कर गई है। इसी बीच रेस्क्यू टीम ने अंताक्या में 12 दिन बाद (278 घंटे) हकन यासिनोग्लू नाम के एक युवक को जिंदा बाहर निकाला है। उसका इलाज किया जा रहा है।
वहीं, शुक्रवार को तुर्किये की डिजास्टर एजेंसी के हेड ओरहान तातर ने बताया कि 6 फरवरी को आए भूकंप के बाद से 4700 आफ्टरशॉक आ चुके हैं। हर चार मिनट एक आफ्टर शॉक आ रहा है। इनमें से ज्यादातर की तीव्रता 4 से ज्यादा की है।
260 घंटों के बाद मलबे से निकाले गए युवक ने पूछा- क्या मेरा परिवार जिंदा है?
अंताक्या में 260 घंटों बाद एक युवक को मलबे से जिंदा निकाल लिया गया। जानलेवा भूकंप में जिंदा रहने की उम्मीद गवां चुके मुस्तफा अवकी जब बाहर आए तो उन्होंने सबसे पहले बचाव कर्मियों से सवाल किया कि क्या मेरा परिवार जिंदा बच पाया? मुझे उनकी आवाज सुननी है।
भूकंप से जुड़े अन्य अपडेट्स
फोटोज में देखें भूकंप के बाद के हाल...
फीफा तुर्किये और सीरिया को मदद के लिए देगा 1 मिलियन डॉलर
भूकंप के साथ-साथ जंग से जूझ रहे सीरिया के उत्तर पश्चिमी इलाके में UN ने मदद के सामान के साथ 142 ट्रक भेजे हैं। वहीं अब तक वहां UN की 6 एजेंसियां मदद लेकर जा पाई हैं।
वहीं शुक्रवार को फुटबॉल की अंतर्राष्ट्रीय संस्था फीफा ने भी तुर्किये और सीरिया के लिए 1 मिलियन डॉलर की मदद देने की घोषणा की है।
भूकंप से तुर्किये को 6 लाख करोड़ रुपए के नुकसान की आशंका
रॉयटर्स की रिपोर्ट के मुताबिक भूकंप से तुर्किये को 6 लाख करोड़ का नुकसान होने की आशंका जताई जा रही है। हालांकि सरकार ने इसे 4 लाख करोड़ रुपए ही माना है। रिपोर्ट के मुताबिक सबसे ज्यादा खर्च भूकंप की वजह से धाराशाही हुई इमारतों को दोबारा से खड़ा करने में आएगा।
भूकंप में बचे लेकिन आग में गई जान
तुर्किये के कोन्या इलाके में भूकंप में बाल-बाल बचे एक परिवार के सात लोगों की मौत आग में जलने से हो गई । ये परिवार कुछ दिनों पहले ही कोन्या में भूकंप से मची तबाही से बचते हुए नुर्दानी में शिफ्ट हुआ था। अलजजीरा की रिपोर्ट के मुताबिक एक इमारत में आग लगने से 7 लोगों की मौत हुई है। आग कैसे लगी अभी इसकी जांच की जा रही है। इस पूरी घटना में एक छोटी बच्ची को बचा लिया गया। वहीं मरने वालों में पांच बच्चे शामिल थे।
6 फरवरी को आए थे 3 बड़े भूकंप
दुनिया में हर साल 20 हजार भूकंप आते हैं
हर साल दुनिया में कई भूकंप आते हैं, लेकिन इनकी तीव्रता कम होती है। नेशनल अर्थक्वेक इन्फॉर्मेशन सेंटर हर साल करीब 20 हजार भूकंप रिकॉर्ड करता है। इसमें से 100 भूकंप ऐसे होते हैं जिनसे नुकसान ज्यादा होता है। यह कुछ सेकेंड तक रहता है। अब तक के इतिहास में सबसे ज्यादा देर तक रहने वाला भूकंप 2004 में हिंद महासागर में आया था। यह भूकंप 10 मिनट तक रहा था।
ये खबर भी पढ़ें...
तुर्किये में भूकंप से आई दरारें स्पेस से दिखीं:ये पूरे महाद्वीप की सबसे बड़ी फॉल्ट लाइन बनीं; सैटेलाइट में कैद हुई तस्वीरें 
6 फरवरी को सीरिया और तुर्किये में आए 7.8 और 7.5 तीव्रता के भूकंपों से बड़े पैमाने पर तबाही हुई है। घातक भूकंप से मरने वालों की संख्या 24 हजार से ज्यादा हो चुकी है। अब, यूके के रिसर्चरों ने विनाशकारी भूकंप से पहले और बाद की स्पेस से ली गई दो इमेज जारी की हैं।
सेंटर फॉर द ऑब्जर्वेशन एंड मॉडलिंग ऑफ अर्थक्वेक यानी COMET के रिसर्चरों ने बताया कि ये इमेज सेंटिनल -1 सैटेलाइट से ली गई हैं। भूकंप के बाद की तस्वीरों में धरती में आई काफी बड़ी-बड़ी दो दरारें दिख रही हैं। सबसे बड़ी दरार 300 किलोमीटर लंबी है। जो मेडिटरेनियन सी यानी भूमध्य सागर की टिप से नॉर्थ ईस्ट तक फैली है। पूरी खबर यहां पढ़ें..